سید قطب الدین حیدر

سید قطب الدین حیدر بخاری  آپ سلسلہ نقشبندیہ مجددیہ میں کئی بڑے سلاسل میں اہم مقام رکھتے ہیں۔
 نام و لقب 
آپ کا اسم گرامی سید قطب الدین بخاری، عرف محمد اشرف اور لقب حیدر حسین ہے۔
 ولادت ،
آپ کی ولادت با سعادت ماوراء النہر میں نواح بخارا 1047ھ بمطابق 1628ء میں ہوئی۔  جمال ہم نشین ، پروفیسر بہاء الحق جماعتی ،صفحہ 66،مکتبہ انوار الصوفیہ کنجاہ گجرات
 تعلیم و تربیت 
آپ نے اکثر تعلیم ماوراء النہر ہی میں مختلف اساتذہ سے حدیث، فقہ ، تفسیر اور معقولات و منقولات میں ید طولی حاصل کیا۔ آپ عالم با عمل اور فاضل ہے بدل تھے۔ کئی زبانوں پر عبور حاصل تھا۔  فیضان علی پور المعروف انوار تیراہ شریف، صفحہ 37، محبوب احمد المعروف خیر شاہ، مطبع خادم پنجاب پریس امرتسر 
 بیعت و خلافت 
آپ مرشد کامل کی تلاش میں سرہند شریف پہنچے اور خواجہ محمد زبیر قیوم چہارم کے دست حق پرست پر بیعت کر کے اجازت و خلافت حاصل کی اور اپنے شیخ کے انتقال کے بعد مسند خلافت پر بیٹھے۔ سرہند شریف سے دہلی میں آکر آپ خواجہ باقی باللہ کے آستانے پر کچھ عرصہ حاضر رہے تھے
 معمولات زندگی 
آپ کو امر اء و اغنیاء کے اختلاط سے سخت نفرت تھی۔ آپ شب و روز تلاوت قرآن مجید ذکر الہی اور درود شریف میں مشغول رہتے تھے۔ عشق رسول صلی اللہ علیہ وسلم میں فنافی الرسول کے درجہ تک پہنچے ہوئے تھے۔ اور زیارت روضہ انور کے لیے دن رات تڑپتے رہتے تھے۔1173 ء میں آپ حافظ سید محمد جمال اللہ رامپوری کواپنا خلیفہ و جانشین مقرر کر کے مدینہ منورہ روانہ ہو گئے۔ اور زندگی بھر وہیں کے ہو گئے جس طرح ہندوستان میں خواجہ غریب نواز خواجہ بزرگ معین الدین حسن سنجری اجمیری ہند الولی مشہور ہیں۔ اسی طرح مدینہ منورہ میں آپ بھی ہند الولی کہے جاتے ہیں۔
 وفات 
آپ نے 11 رجب 1180 /1766ء کو رحلت فرمائی خواجہ آدم بنوری اور خواجہ محمد پارسا کے مزارات کے قریب جنت البقیع مدینہ منورہ میں مدفون ہوئے اور یہ تینوں مزارات حضرت امام حسن رضی اللہ تعالیٰ عنہ کے روضہ مبارک کے شمال مغربی گوشہ میں واقع ہیں۔ تاریخ مشائخ نقشبند،محمد صادق قصوری، صفحہ439 ،زاویہ پبلشر داتا دربار مارکیٹ لاہور   تذکرہ نقشبندیہ خیریہ ،محمد صادق قصوری، صفحہ829 ،ضیاء القرآن پبلیکیشنزگنج بخش روڈ لاہور 
 حوالہ جات 

زمرہ:نقشبندی صوفیاء
زمرہ:1628ء کی پیدائشیں
زمرہ:1766ء کی وفیات